Csibész Kódex

Görbe tükör a férfivéválás érdekében

Steve Smoke

Kiadó: Red Zone

Szerkesztette: Bodnár Alexandra

Tördelte: Komor Zoltán

Minden jog fenntartva!

ISBN 978-615-6485-07-6

,,A saját fejeddel gondolkozz, sakkjátékos légy, ne figura.”

Ralph Charell

Köszönetnyilvánítás

Köszönöm mindenkinek, aki bizalmat szavazott és megvásárolta a könyvet. Ígérem, az érte fizetett összeget jó célra fordítom: szerencsejátékok, nők, alkohol! Megtisztelő, hogy beengedsz a fejedbe, és ott lehetek veled. Biztos vagyok abban, hogy találsz könyvemben hasznos információt, és ha végeztél vele, később mindenképp egy gazdagabb, letisztultabb látásmóddal csukod be. Hálás vagyok, hogy odaadásod miatt, most itt ülhetek veled szemben, rám szánod az idődet, nálam keresed a megoldásokat. Továbbá köszönöm mindazoknak a nagybetűs férfiaknak, akiktől tanulhattam, és azzá váltam, aki most vagyok. Köszönöm azt a rengeteg kiadványt, amit elolvashattam, és általuk enyém lehetett a történelem legnagyobb kincse, az információ. Egész életemben, kivétel nélkül, mindenkitől tanultam valamit, ha valaki miatt rosszal találkoztam, attól is, és biztos vagyok abban, ez a jövőben is így lesz. Köszönöm nektek, hogy folyamatosan szivárogtattátok megfejtéseitek cseppjeit. Azt látom, érdemes volt hozzám szólnotok, mert azoknak egy része a pohárból a ti érdemetekre, már mások javára csordul ki belőle. Köszönöm a családomnak, akik feltétel nélkül, a hibáimmal együtt szeretnek engem, úgy ahogy vagyok. Még akkor is, mikor szétnyomja az agyam a tesztoszteron, és elviselhetetlennek bizonyulok. Kiemelném Fannipannit és Öcsit, a gyermekeimet, akiknél édesebb, vagányabb srácokat nem is kívánhatnék. Köszönöm, hogy megmutatjátok, hogyan legyek az az apa, akinek lennem kell, hogy sokszor türelmesebbek vagytok velem, mint én veletek. Ezt nagyon szégyellem, de én is tanulhatok tőletek. Rendkívül büszke vagyok rátok! Köszönöm Ildikónak, hogy annak ellenére, hogy nem én vagyok a vérszerinti apja, még lehetek az igazija. Hidd el, roppant fontos vagy nekem, nagyon sokat jelentesz! Próbálom megjavítani, amit más elrontott. Külön köszönetet kell mondjak Szívemnek, akinél jobb feleséget sosem találnék, de keresni sem akarok. Azt a rengeteg támogatást, amit kapok tőle, ahogy mellettem áll, mikor szükségem van rá. Ha az szükséges, a cinkosom, elviseli a hülyeségeimet, kordában tart, mikor a helyzet megkívánja, és mindent megbocsájt. Ha nem léteznél, sokkal kevesebb lennék, és ez az írás sem született volna meg, mert talán még mindig az éjszakákban bolyonganék, és a mai napig nem lennék teljes. Melletted nőttem fel, neked köszönhetően megtaláltam a boldogságom, a családom, lettem igazi férfi, és ezt a megszerzett posztot sose dobnám el. Mindenkor számíthattok rám, és mindig szeretni foglak titeket! Ti vagytok az életem, boldog vagyok veletek és a családnál nekem semmi sem fontosabb!

Rólam

,,Javíthatatlanul optimista vagyok, bár az élet pesszimizmusra szeretne tanítani, de nem hagyom magam.”

Dr. Vekerdy Tamás

Mindig szerettem a tiszteletteljes, közvetlen, de humoros társalgást. Vagy az afféle személyesebb műveket, amelyek olyanok voltak, mintha velem beszélgetnének, és nem egy előadó adná le kötelezően az anyagot, akit az se érdekel, hogy tudok-e olyan gyorsan jegyzetelni, amilyen tempóba ő hadoválni. Egyenesen mindig sokkal könnyebb megérteni egymást, és ez a mű, ennek szellemében íródott. Készülj fel! Sokszor piszkosul szabadszájú lesz! Azért készült, mert nekem nem volt apaképem. Így férfi képem sem, és kurva jó lett volna, ha valaki legalább egyszer elmondja, mi a férfi definíciója, miként is viselkedik egy önálló hím. Hatéves voltam, mikor a szüleim elváltak, és édesapám nagyon messzire költözött. Alig érintkeztünk — bár amit addig tanultam tőle, az igazán hasznosnak bizonyult. A lelke példaértékű, szeretem, de sajnos mai napig több dologban nem egyezünk. Így két testvéremmel együtt, szeretett édesanyám egyedül nevelt fel, akinek ezért nagyon hálás vagyok. Viszont mindig is olyan férfi akartam lenni, aki nekem nem adatott meg, és amúgy is, alig vártam, hogy bejussak minden nő bugyijába, ezért nagy vágyam volt példás férfivá válni, akinek ezt hamar megengedik! Személyiségemhez illően próbáltam összeszedni a képletet a környezetemből, könyvekből, filmekből, szavahihető emberek mondandóiból. Azoktól, akik olyan eredményeket értek el, amit magam is szeretnék, akik számomra szimpatikusak és ráadásul sikeresek voltak. Alapból rengeteget olvastam pszichológiát, hogy rálátásom legyen az agyunk működésére. Mindig is érdekelt, hogyan alakul ki a személyiségünk, miként hozunk döntéseket, hogyan gondolkodunk, miért tesszük, amit teszünk, még akkor is, ha az helytelen. Gyerekkoromban sokat lógtam egy barátommal, neki volt két jóval idősebb bátyja. Igazán öntörvényű, kemény kötésű srácok voltak, betyár egy lókötők, de a szívük és a belevalóságok miatt rengetegen szerették őket. Egyik még a mai napig égetnivaló csibész, de akitől sokat tanultam, sajnos egy gyógyíthatatlan betegségben meghalt. Szóval a fentebb említett spanom, nem csupán apa, hanem anya nélkül nőtt fel, és két bátya közül az idősebbik testvére mindig férfit akart faragni belőle. Ösztönösen, zsigerből jött neki, hogy az öccse ne legyen elesett punci, és mivel sokat voltam vele, engem is szeretett, így szerencsére rám is ragadt információ bőven. Tudtam, ha ő mondja, ha még nem is vágom, az úgy van. Ha felnövök hozzá, megértem. Hát megértettem! Nem volt, aki ne szerette, tisztelte volna őt, de mindenki tartott a haragjától. Feltétel nélkül bíztam benne, és lojalitásom felé kifizetődőnek bizonyult.

,,Meg kell tanulni utasításnak engedelmeskedni, mielőtt engedelmet várunk.”

Louise Ferrante

Mosolygom magamban, ha eszembe jut, mert élénken él bennem, hogy még azt is tőle tanultam meg, milyen testtartással kell járni. Mit nem vehetnek el tőlünk, mit jelent az adott szó, felelősség, önuralom, vagányság, csibész becsület, és még rengeteg dolgot. Az idő engem igazol! Az embertől mindent el lehet venni, kivéve az élményeket és a jellemét. Ezért kötelességünk behatásokat szerezni-okozni, értékeinket fejleszteni és ezt a képességet, tudást embereknek átadni. Az infók apró szúként, szép lassan berágták magukat az egyenletembe. Ez nem tudatos volt, csupán később ismertem fel, de ez a kötet nem rólam szól! Én csak egy boomer vagyok, aki kimondja, amit gondol, és igyekszik adni egy olyan alap útmutatót, amire gyámoltalan gyerekként nagy szüksége lett volna. Ezzel hátha segítek legalább pár srácnak összekapni magát, hogy jobb életet éljen. Vagy minimum ízlésesen felöltözzön — nekem ez már önmagában nyeremény lenne. Ettől a rengeteg fogamzásgátlóval szennyezett víztől a mai emberek azt se tudják, fiúk-e vagy lányok. Nem a melegekkel van baj! Hanem azzal, aki tényleg nem tudja. Egyébként nincs szükségem állandó pozitív visszacsatolásra. Nem kell, hogy leokézzák, amit csinálok, mert anélkül is egésznek érzem magam, hogy bárki rábólintana. Inkább Szigma hím vagyok, mint Alfa. Csak megszerettem volna értetni veled, mi az indíttatásom ,,osztani az észt”, mert a látszat ellenére egyáltalán nem öncélú.

,,Nemcsak a saját szürkeállományomat használom ki az utolsó cseppig, de másokét sem átallom kölcsön venni.”

Thomas Woodrow Wilson

Előszó

,,Az igazi férfi azt, amit helyesnek ítél, cselekszi akkor is, ha nehézséggel, akkor is, ha bajjal jár, azt pedig, mit helytelennek tart, nem teszi akkor sem, ha pénzzel, akkor sem, ha gyönyörrel, akkor sem, ha méltósággal volna összekötve.”

Lucius Annaeus Seneca

Manapság rengetegen veszítik el az apjukat. Ki így-ki úgy, pedig minden fiúnak szüksége van egy apaképre, amit így nehezen kap meg. Ebben az esetben inkább sehogy, hiszen egy nő legnagyobb igyekezete ellenére sem olyan szemüvegen keresztül látja az életet, mint egy férfi. Sokszor nem is tudja, hol keresse, kit kövessen, kinek higgyen. Talán van is neki apja, de követhetetlen példát mutat, és mivel benne több lakozik, érzi, hogy másra kéne felnézni. Főleg mostanában, amikor rengeteg fals információt kapunk, mert már bárki írhat egy cikket, blogot, készíthet vlogot, írhat valamit — nézz csak meg engem. Tiszta cirkusz az egész! Bohócokat foglalkoztatnak celebként, olyan értékrenddel, amik nem is léteznek, bugyuta embereket nézünk a Youtube-on, nárcisztikus szerzeteket követünk TikTokon, kamu képeket nézünk az Instagramon, nem létező barátok véleménye után kutatunk a Facebookon. Külsőségek. Sok esetben nem szándékuk értéket adni, pedig pont arra lenne szükségünk.

,,Nem mi használjuk a kütyüinket, hanem azok minket. Úgy élünk, ahogy parancsolnak nekünk.”

Dr. Vekerdy Tamás

Tele vagyunk töketlen fiúcskákkal, akiknek fogalmuk sincs, mit kéne tenniük. Lányosan álldogálnak a téren, meggyőződve hiszik magukról, hogy őket az utca nevelte fel, ugyanis sokat ültek a buszmegállóban, mert nem egyből hazamentek az iskolából. Trágár szavakkal próbálnak érettnek látszani, azt hiszik, ennyi különbözteti meg a őket felnőttektől. Csak szotyizgatnak, artikulálatlanul formálnak szaggatott mondatokat két napraforgómag megtörése között, és abban is minden második szavuk a: baszd meg és a szájbarúglak. Közben meg képről se láttak még női nemi szervet, fejig se bírnak rúgni, a fegyvert, de még az igazi fájdalmat sem ismerik, és tudatlanságból kifolyólag, megdönthetetlen elképzelésük van a világ nagy dolgairól. A lányoknak sötétben is napszemüvegben, festett hajjal, harsányan, szivárványszínű ruhában parádéznak. Jobb esetben jut is nekik egy kis szex, de inkább az sem, mert ha arra van igényük, akkor a pornóoldalakon teljesen irreális ingerekhez jutnak, és recskázással elégítik ki magukat. Ezért egyáltalán nem tanulják meg a társas élethez való kapcsolatok kialakítását, és csodálkoznak, hogy nincsenek működő párkapcsolataik. A csajok meg azt se tudják, mi a saját elvárásuk. Képzeletbeli figurákat kergetnek, fogalmuk sincs arról, kire van szükségük, és hogy ha meg is szereznék, nem is tenné őket boldoggá. Ha mégis, lehet meg se tudnák tartani, mivelhogy sok esetben nincsenek megérve a feladatra. Frusztráltak lesznek, mert ritka az a nő, aki a magánéletben szívesen irányít, szeretik, ha kevesebb a felelősség. Néhányan megroppannak a súlya alatt, mert a személyüket az evolúció nem erre tervezte. Arra formálta őket, hogy támogassanak minket és gyermekeinket, mellettünk legyenek, segítsenek helyesen cselekedni. Erőt adni a feladatokhoz, és megmutatni, miként szeressünk — nem véletlenül emocionálisak. Hogyan kell felnőni melléjük, észnél tartanak, amikor elveszítjük az eszünk, vagy éppen fortélyaikkal vegyék azt el, amit a megfelelő pillanatban nagyon is tudunk értékelni. Ha nem vagy elég erős, ők fogják hordani a nadrágot, ami plusz stressfaktort jelent nekik. A srácok meg elviselhetetlen ragaszkodással, lelki terrorral, nyálas hisztivel próbálják elérni, hogy szeressék őket. Próbálják kierőszakolni a tiszteletet ahelyett, hogy férfiként viselkednének, és ezzel okot adnának a nőknek, hogy ténykedésüket a gyengébbik nem alapvető ösztöneinél fogva értékelje. Felnézzenek rájuk, megbecsüljék őket. Egyszerűen rájuk hangolódjanak.

Meg kell fizetni az árát!

Igen, testvérem, ezeket nem adják ingyen. Ha valami ingyen van, sokszor az a legdrágább. Semmi sem jár alanyi jogon. Az igazi dámák várják, hogy legyen végre mellettük egy férfi, aki mögé beállhatnak, aki cselekvőképes, ha kell rettenthetetlen. Nem kizárólag hasztalanul a TV-t bámulja szagos alsógatyában, ahol megmondják neki, mit kell gondolnia, és egyszerű, mint a faék, még a betonon is szédül, a szalma pedig lóg a szájából, és azt hiszi, az emberek állatkertjében, a nagyvárosokban van az igazi élet. Nem csak a telefonját nyomkodja, amíg lemarad a valóságról, és még csak beszélgetni, szórakozni se lehet vele — pláne nem támaszkodni rá. Akivel ha együtt vannak, kevesebbet dönthetnek, nyugodtan letehetik fegyvereiket a világgal szemben. Hiszen ki akarna egyfolytában harcolni? Jut eszembe, engem bevonulni se engedtek, mert sorozáson megkérdeztem, mikor kaphatunk már végre fegyvert. Éreznie kell a nőknek: övék egy igazi, tökös legény a gáton, aki úgyis megoldja a problémákat. Úgy szereti, tiszteli a nőket, ahogy az a nagykönyvben meg van írva.

Társnak nem gyereket akarnak.

Nagyon idegesítő, ha ilyenkor valakit örökbe kell fogadni. Nem is működik, csak történetesen olyan nővel, akinek ilyen szexuális perverziója van. A gyermekek általában akkor jönnek, amikor nagybetűs férfi van a háznál — legalábbis ha a nő azt hiszi. Túl sok párkapcsolati problémákkal kapcsolatos boldogtalan ember él manapság, és sok házasság hullik szét, mert a felek nem teszik bele a kellő energiát. A párkapcsolatok alapvető hibája, hogy mindenki a másiktól várja a boldogságot. Egyedül is örülnünk kell a létünknek, és önzetlenül mások életét is boldoggá tenni. Nem csak akkor kell adni, ha kapsz — az sehova sem vezet! Elfelejtik, hogy a gyerekek kirepülnek, utána pedig kizárólag ők maradnak egymásnak. Elfeledkeznek arról, milyen is, amikor egymásra fókuszálnak, amikor megszűnik a világ, és egymás személyében elvesznek. Ezért muszáj észnél lenni legalább neked, és úgy tudom, te nem menstruálsz, szóval nagyjából állandó a hormonháztartásod. Feladatod, hogy kettesben közös programokat szervezz, bánj vele királynőként. Intézd úgy, hogy a kapcsolatotok legyen éghető anyag, amit az oxigén bármikor újra lángra tud lobbantani. Halljátok meg egymás szavát, így ragyoghatjátok be egymás és imádott családotok életét. Tudatosuljanak a tények, amik alapján érzéseitek szerint szükséges cselekedni. Ha ezek hetekig, hónapokig elmaradnak, ne csodálkozz, ha kihűl a kapcsolat, és azt a klisét követi, hogy csak nyáron perzsel a szerelem. Rémes lehet az élet szobatárs mellett, miközben érzed, csak képzeletbeli, hangszigetelt üvegbúra választ el kedvesedtől, pedig benne megvan minden, amit csak egy nőtől várhatsz. Nem halljátok meg egymás szavát, nem érinthetitek meg egymást anélkül, hogy közeledéseteket biztonságban tudhatnátok. Mint az idegenek! A sok feladat közben elfelejtitek, hogy nem alapvető az, ha valaki mellettetek van, és általában akkor veszitek észre, ha már nagyon késő. Ezért a jó összekötödésért tenni kell. Áldozatot hozni. Ember!

A jó kapcsolatért megéri!

Mi vagyunk a társaságot legjobban igénylő faj! Mindig lefekvésig meg kell beszélni a problémákat, vagy letolni egy intenzív békülős szexet, mielőtt nagyon belelovalnátok magatokat, nem bedurcizni, akár egy kiscsoportos, aki földhöz vágja magát, vergődik a kasszánál, mert a polcon hagytad a krémtúróját. Ha nem is értesz vele egyet, ne bánd. Nem kötelező osztani egymás véleményét, de maximálisan tiszteletben kell tartani a párod álláspontját. Miért is kéne mindig ugyanazt gondolnia, amit te? Csakis olyan behatás ért ember létezik, amilyen te is vagy, igaz? Nem uralni kell őket, hanem úgy vigyázni rájuk, hogy természetünknél fogva ők akarjanak vigyázni ránk, hogy ne akarjanak elveszíteni. Attól, hogy nem egyezik a véleményetek, még szerethetitek egymást! Sose szabad elaludni egy ölelés, csók nélkül.

Mostanában, ha valami kicsit fárasztó, azt meg akarják kerülni.

Nem lehet! Különben pocsék lesz az életed. Egyébként is, ha ráérzel az elvégzett munka örömére, a haszna gyümölcsére, akkor lesz elegendő energiád, hogy megtedd, amit kell. Amit pedig ne felejtsd el, azért van termése, mert energiát fektettél bele, és az eredményt meg is kell tartani. Ha szezonálisan is gyümölcsözik a fa, a fát akkor is szükséges gondozni. Újra és újra tenni kell érte! Ezért ez a könyvet nem csak férfiaknak ajánlom, hanem nőknek is, akik sokszor maguk sem tudják, milyen férfit szeretnének kapni. Úgy érzik, nem találják a helyük, és bizony, csinálnak miatta furcsa dolgokat. Ne adj „Isten” csalfák, vagy csupán a testükkel próbálják lecsalni Tarzant a fáról, miközben nem is rá van szükségük, és egy férfinak az igénye se csak a nő testére van korlátozódva.